Sebastian (musiker)

Knud Torben Grabow Christensen eller Sebastian (født 19. december 1949 i Sønderborg) er en dansk sanger, guitarist, sangskriver og komponist.

Sebastian begyndte sin karriere i slutningen af 1960'erne hvor han rejste rundt med "Sommerferiebussen" i Danmark og sang sange i en duo der hed Night And Day. Sebastian har siden 1971 solgt over to millioner plader. Han har komponeret en lang række succesfulde musicals særligt til Mastodonterne. Derudover har han givet mere end 1.000 koncerter og samarbejdet med en lang række kunstnere heriblandt Lis Sørensen, Sissel Kyrkjebø og Sara Grabow.

Karriere 
Inspireret af den skotske sanger og sangskriver Donovan (født 1946) indspillede han et par engelsksprogede singler i 1970 samt LP'en The Goddess (1971). Folk ville imidlertid ikke bruge penge på en Donovan-efterligning, så Sebastian begyndte omkring 1971 at skrive sange på dansk. Den første var Lossepladsen bløder (bl.a. inspireret af Bob Dylans Desolation Row fra albummet Highway 61 Revisited,), som udkom på en maxi-single samme år.

Gennembruddet kom i 1972 med hans første dansksprogede LP Den store flugt, der med sange som "Når lyset bryder frem" og "Hvis du tror du er noget" var en af de mest betydningsfulde og mest solgte danske plader fra 70'erne. Sebastian etablerede sig de næste 15-20 år som en af de betydeligste sangskrivere indenfor dansk rock med en folkinspireret, personlig lyd. Det musikalske udtryk blev dog gradvist udbygget, fra slutningen af 70'erne bl.a. med en forfinet brug af synthesizere, ofte spillet af Kenneth Knudsen. Hans tekster var i tidens ånd ofte politiske, dog altid med et poetisk islæt og uden den parolebaserede karakter, som bl.a. Røde Mor repræsenterede. Op igennem 70'erne og 80'erne havde han store hits som f.eks. "Måske ku' vi" (1976), "Du er ikke alene" (1978) fra filmen af samme navn, "Den lille malkeko" (1979), "Romeo" (1981) og børnesangen "Hodja fra Pjort" (1984). I 1979 indspillede han egne sange til tekster af Bertolt Brecht på albummet Tiderne Skifter. Dette gentog sig i 1988 med hans musik til Brechts teaterstykke Det gode menneske fra Sezuan. I 1987 sang han "Vårvise" med Sissel Kyrkjebø.

I 2015 fortalte Sebastian "Omkring år 1986-1987 begynder jeg at miste stemmen, og den forsvinder fuldstændig på et tidspunkt. Det var en blanding af fugtig kælder, for mange smøger og usund livsførsel". Siden slutningen af 80'erne har Sebastian arbejdet meget som musicalkomponist med andre sangere. Musicals som Skatteøen (1986, baseret på Robert Louis Stevensons roman), Ronja Røverdatter (1991, over Astrid Lindgrens bog) og Pippi (1998, baseret på Lindgrens Pippi Langstrømpe) har opnået stor succes, især hos det yngre publikum. I 1988, skrev og sang han titelmelodien til tv-serien 'Nana'. Sammen med Svend Skipper har han desuden komponeret musik til tv-serien Gøngehøvdingen fra 1992.

I 2013 producerede nordmanden Jan Christian Mollestad en portrætfilm om Sebastian kaldet Du Er Ikke Alene - Filmen Om Sebastian.

I 2015 medvirkede han i Toppen af Poppen, hvilket var skyld i at hans popularitet atter steg. Særligt blandt det yngre publikum blev han mere populær.

Hæder 
Hans album med sangene fra Ronja Røverdatter modtog i 1992 en grammy til Dansk Grammy for "Årets Danske Børneudgivelse". I 2004 modtog Sebastian "IFPIs Ærespris" til Danish Music Awards.

I 2006 kom hans album Stjerne til støv (1981) med på Kulturkanonen.

Han modtog Pionerprisen til Årets Steppeulv i 2008.

I 2012 modtog hans album Øjeblikkets mester prisen for "Årets Danske Voxpopudgivelse" til Danish Music Awards.

I 2019 modtog han Polka Verner Legat, der blev indstiftet af Søs Egelind og Kirsten Lehfeldt i 2002, og det bliver uddelt årligt på Smukfest til en markant dansk kulturpersonlighed. Med prisen fulgte 190.000 kroner.

Sebastians turnemusikere 

 Alex Riel, trommer (1974, 1979-1983, 2009-2012)
 Bo Stief, bas (1976-1977)
 Gert Rostock, bas (1974)
 Gorm Bülow, keyboards (2012)
 Gry Harrit, kor (1999, 2009-2012)
 Gustav Ljunggren, guitar (2000)
 Ina Løndahl, kor (1974)
 Jan Sivertsen, trommer (1984-1987)
 Jannie Høeg, kor (1974)
 Jasmin Mortensen, kor (2000)
 Jens Rugsted, bas (1984-1987)
 Jonas Berg, keyboards (1999-2000)
 Ken Gudman, trommer (1976-1977)
 Kenneth Knudsen, keyboards (1976-1983)
 Klaus Menzer, trommer (1999-2000, 2009-2012)
 Lis Sørensen (1979-1987)

 Michael Friis, bas (1979-1983, 1999-2012)
 Misen Groth, kor (2009-2012)
 Morten Kærså, keyboards (1984-1987, 2009)
 Nils Henriksen, guitar (1974-1987, 2009-2012)
 Paul Banks, guitar (1974, 2012)
 Peder Kragerup, piano og keyboards (1974)
 Perry Stenbäck, guitar (1999-2000, 2009-2012)
 Peter Dencker, keyboards (2018-nu)
 Peter Thorup, guitar (1976-1977)
 Pia Trøjborg, kor (1999)
 Poul Halberg, guitar (1999)
 Sanne Salomonsen, kor (1974)
 Titika, kor (1974)
 Veronica Mortensen, kor (2000)

Diskografi

Studiealbummer 
 The Goddess (1971)
 Lossepladsen bløder (1971)
 Den store flugt (1972)
 Over havet under himlen (1973)
 Blød lykke (1974)
 Gøgleren, Anton og de andre (1975)
 Måske ku' vi (1976)
 Ulvehøjen (1977)
 Ikke alene Danmark (1978)
 Tiderne skifter (1979)
 Cirkus Fantastica (1979)
 Nattergalen (1980)
 Stjerne til støv (1981)
 80'ernes Boheme (1983)
 Tusind og én nat (1984)
 Skatteøen (1986)
 På vulkaner (1987)
 Det gode menneske fra Sezuan (1988)
 Skatten på Sjørøverøya (1988)
 Et eventyr (1989)
 Piratpladen: Demoindspilninger '77-'87 (1990)
 Miraklernes tid (1990)
 Ronja Røverdatter (1991)
 Gøngehøvdingen (1992)
 Cyrano (1993)
 Aladdin (1995)
 Hans Christian Andersen (1996)
 Pippi (1998)
 Den nye Cyrano (2000)
 Klokkeren fra Notre Dame (2002)
 Jernbyrd (2007)
 Øjeblikkets mester (2011)
 I Danmark er jeg født (2012)
 Hodja fra pjort: Sangene (2014)

 Sange til drømmescenariet (2017)
 Hun nåede at klappe hunden (2019)
 Tidløs erindring (2021)
 Dengang det var før (2022)
 Hjertedanser (2023)

Live- og opsamlingsalbummer 
 Den store flugt / Over havet under himlen / Blød lykke (1974)
 Når lyset bryder frem (1976)
 Sebastian i Montmartre (1978)
 Live (1980)
 First Time Around (1981)
 Her er en sang - og 20 andre (1982)
 Flyv lykkefugl (1983)
 Den danske sang: Opsamling '81-'85 (1985)
 26 hits (1988)
 Hjerternes sange, roser & torne: De 75 bedste sange fra 1970-92 (1992)
 Dejavu (1995)
 Romeo-serenader (1999)
 Sangskatten I (2007)
 Sangskatten II (2007)
 Sangskatten III (2007)
 De største hits (2009)
 Sange fra dengang (2010)
 Så blidt til stede (2015)
 De bedste sange (2015)
 De aller bedste børnesange (2019)
 De alle største sange (2019)
 Live: Hele vejen (2020)

Samarbejde 
Bemærkelsesværdigt samarbejde med en anden sanger.
 Sanne Salomonsen: Søgte mit indre; Mælkevejen; Som en høj og standhaftig klippe; Forlis; Månedans; Sidste nat med Nora; Morgen; Blød lykke; Flyv lykkefugl; Natten er mørk; Skytten (22/11-21/12); Eva's sang; Her er en sang; I morgendagens lys; Du er ikke alene; Forglem mig ej; Triumftoget; De unge tåber; Sjølund; Danmark; Ude på bakken; Hos Ingeborg; Masser af tid; Vildanden; Ikke alene
 Lis Sørensen: Stille før storm; Fuld af nattens stjerner; Hispaniola; Hjerternes sang; Dyndkongens datter; Englen & den hvide araber; Klovnerne; American Dream; Den sidste vals; Hvis du tror du er noget; Sørøver Jenny; De elskende; Surabaya - Johnny; Salomon Song; Sangen om Vltava; Om verdens venlighed; 80'ernes boheme; Topsy; Miraklernes tid
 Anne Linnet: Sørøver Jenny; De elskende; Surabaya - Johnny; Salomon Song; Sangen om Vltava; Om verdens venlighed
 Søs Fenger: Naboerne; Hispaniola; Røversangen; Ulvesangen; Sorgvår; Miraklernes tid
 Sissel Kyrkjebø: Vårvise; Grænseløs
 Marianne Mortensen: Så blidt til stede; Kærlighedens veje
 Majbritte Ulrikkeholm: Verdens stærkeste pige; Tingfindersangen
 Susanne Elmark: Klinkevals
 Lone Kellerman: Den sidste vals
 Flemming Bamse Jørgensen: De engelske dyder; Piratsangen
 Lars H.U.G: Det sorte tegn; Rose
 Steffen Brandt: Find ham; Kling og Klang
 Eddie Skoller: Pruttesangen
 Michael Falch: Brødre skal vi dele
 Peter Thorup: Den flyvende hollænder
 Michael Bundesen: Mattissang
 Rebekka Bruel: Kom hjem til mig
 Blå Øjne: Romeo

Referencer

Litteratur 
 Torben Bille: Sebastian – Når lyset bryder frem, 1. udgave. 352 sider. Udgivelsesdato: 17. september 2009. Forlag: Lindhardt og Ringhof.

Eksterne henvisninger 

 Sebastian – officielt website
 
 

Sebastian
Musicalkomponister
Har spillet på Roskilde Festival
Komponister fra Danmark
Filmkomponister fra Danmark
Kunstnere på finansloven
Rockmusikere fra Danmark
Popsangere
Personer i Kraks Blå Bog
Personer fra Sønderborg
Personer med enkeltværker i Kulturkanonen